ซื้อ GUNKUL เป้าใหม่ 32.16 บ.เก็งรายได้ปีนี้พุ่งเฉียด 5 พันลบ.
GUNKUL ผลงานแจ่ม งบฯปีนี้กว่า 4.8 พันล้าน โตกระฉูด 59.5% รับอานิสงส์โครงการพลังงานทดแทนที่เติบโตอย่างมีนัยสำคัญทั้งในและต่างประเทศ โบรกฯอัพเป้าใหม่ 32.16 บาท
6 ก.ค. 2558

GUNKUL ผลงานแจ่ม งบฯปีนี้กว่า 4.8 พันล้าน โตกระฉูด 59.5% รับอานิสงส์โครงการพลังงานทดแทนที่เติบโตอย่างมีนัยสำคัญทั้งในและต่างประเทศ โบรกฯอัพเป้าใหม่ 32.16 บาท
บจ.หลักทรัพย์ โนมูระ พัฒนสิน ประเมินว่า แนวโน้มผลประกอบการรายได้ปี 2558 ของ GUNKUL จะอยู่ที่ระดับ 4.882 พันล้านบาท เพิ่มขึ้น 59.5% จากช่วงเดียวกันของปีก่อน
พร้อมประเมินกำไรสุทธิจากผลดำเนินงานจะเติบโต 6.8% จากช่วงเดียวกันของปีก่อนเป็น 688.8 ล้านบาท จากรายได้รับงานก่อสร้างโครงการพลังงานทดแทนที่เติบโตอย่างมีนัยสำคัญจากภาคเอกชน และบันทึกรายได้จากโครงการพลังงานทดแทนต่างๆ ที่ก่อสร้างปีก่อนหน้า
โดยคาดว่ากำไรสุทธิเติบโตเฉลี่ยปีละ 72.8 จากช่วงเดียวกันของปีก่อนในอีก 3 ปีข้างหน้า จากการบันทึกรายได้จากการเริ่มจ่ายกระแสไฟฟ้า โดยประเมินว่า GUNKUL จะมีโรงไฟฟ้าที่เริ่มจ่ายกระแสไฟฟ้าในมือ รวม 60/343/413 เมกะวัตต์ ในปี 2558/2559/2560 ตามลำดับ ทั้งสัดส่วนในและต่างประเทศ (เมียนมาร์และญี่ปุ่น)
ทั้งนี้ ฝ่ายวิเคราะห์ประเมินว่า GUNKUL จะมีส่วนแบ่งกำไรที่เติบโตอย่างมีนัยสำคัญในปี 59-60 จากการออกแบบก่อสร้างโรงไฟฟ้าพลังงานทดแทนจึงรับรู้รายได้และกำไรตั้งแต่ก่อสร้างระบบ ขายอุปกรณ์ผลิต ผลิตแผงโซล่าตั้งต้นน้ำถึงปลายน้ำ และคงคำแนะนำซื้อ GUNKUL ด้วยราคาพื้นฐาน 32.16 บาท
ด้านราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 11.16 น.อยู่ที่ 26.75 บาท ลบ 0.04 หรือ 0.25% มูลค่าการซื้อขาย 18.58 ล้านบาท ขณะที่ดัชนีหุ้นไทยโดยรวมลบ 0.87%